Lista exponatelor din Muzeul Viticulturii și Pomiculturii Golești

Această pagină conține lista clădirilor și instalațiilor expuse în incintele ansamblurilor de monumente istorice Curtea Goleștilor și Muzeul Viticulturii și Pomiculturii Golești. Primul este compus din conacul familiei Golescu și anexele acestuia, iar al doilea este un muzeu etnografic în aer liber.
Între numerotarea și denumirile de pe harta fizică, afișată la intrarea în muzeu, și harta interactivă, disponibilă pe site-ul web al acestuia, există numeroase discrepanțe. Deoarece harta interactivă menționează și amenajări de agrement sau instalații sanitare care nu fac obiectul acestui articol, pentru lista de mai jos au fost folosite numerotarea și denumirile exponatelor de pe harta fizică. Chiar și așa, cele două hărți sunt incomplete, în muzeu fiind expuse și construcții sau instalații care nu sunt figurate pe nici una din ele. Acestea au fost adăugate în partea de jos a listei, cu mențiunea f.n. (fără număr). Ele sunt în general indicate pe harta alăturată prin markeri fără număr.
De asemenea, în casetele care prezintă detalii despre fiecare obiect în parte a fost adăugată și denumirea, uneori diferită și ea, afișată pe panourile informative montate pe ansamblurile de clădiri, construcții sau instalații, acolo unde această denumire se cunoaște. Aceste cazuri au fost evidențiate în mod explicit prin adăugarea mențiunii „conform panoului informativ” între paranteze.
Pentru o mai bună diferențiere, exponatele din incinta ansamblului conacului familiei Golescu au fost semnalizate pe listă printr-o numerotare cu culoare portocalie, iar cele ale muzeului etnografic în aer liber prin numerotare cu culori variate, în funcție de zona etnografică de unde provin, conform legendei de mai jos.
Casă cu trei încăperi, cu sală pe două laturi; piatră de râu; lemn de brad; acoperiș în patru ape; învelitoare din șiță de brad.
Casă cu două încăperi, foișor plasat lateral și sala semiînchisă; paiantă; lemn de brad; acoperiș în patru ape; învelitoare din paie de secară
Construcție semiîngropată; lemn de stejar; cărămidă; acoperiș în două ape; învelitoare din paie.
Construcție în plan de navă (pridvor, pronaos și naos); bârne de stejar (pronaosul despărțit de naos prin băni masive de stejar); acoperiș în două ape; învelitoare din șindrilă din lemn de stejar.
Construcție cu un nivel (pivniță și casa de locuit), cu patru încăperi și pridvor (tindă, camera curată, camera de locuit și bucătărie); piatră de râu; lemn de brad; acoperiș în patru ape; învelitoare din șiță. Gard în stare bună, cumpărat din Păltineni - Buzău cu actul nr. 176/10 03 1968, având nr. de inventar 2747/9; porțille și gardul au fost restaurate în 1993.
Casă cu patru încăperi; sală în față (în care funcționa cârciuma); cărămidă; lemn; acoperiș în patru ape; învelitoare din olane.
Casă cu pridvor (cu cinci încăperi); lemn de stejar; acoperiș în patru ape; învelitoare din șiță.
Construcție anexă monocelulară (pivniță cu prispă); bârne masive din stejar; acoperiș în patru ape; învelitoare din șindrilă de stejar.
Construcție anexă monocelulară; bârne de stejar cioplite; acoperiș în patru ape; învelitoare din șiță de brad.
Casă cu două încăperi; pivniță (în partea stângă a casei), piatră de râu; paiantă; lemn de brad; acoperiș în patru ape; învelitoare din paie de secară. Construcție anexă cu o încăpere centrală și două laterale; paiantă; lemn de brad; acoperiș în patru ape; învelitoare din paie de secară.
Ansamblul este format din construcția Cămară pe beci, construcția Casă de locuit, construcția Șură cu grajd din lemn. Casă cu două încăperi; lemn de fag; acoperiș în patru ape; învelitoare din șiță. Construcție anexă cu două încăperi (cămară și beci); piatră de râu (temelia și scara); lemn de fag; acoperiș în patru ape; învelitoare din paie de secară.